QTATD ofron trajnime për punonjësit e administratës tatimore dhe doganore për tre nivele:

* Niveli bazë
* Niveli funksional
* Niveli vazhdues

Trajnimet funksionale dhe vazhduese për të dy administratat ofrohen pa pagesë. Gjithashtu për nivelin bazë trajnimi është falas, me vetëm një përjashtim: në rast se një punonjës i nivelit bazë nuk certifikohet në fund të programit, nëse e përsërit sërisht trajnimin vitin pasardhës do ti duhet ti paguajë një tarifë prej 10 000 (dhjetë mijë) lekë.

Qendra ofron trajnime për nëpunës jashtë administratës tatimore dhe doganore, që kanë lidhje me fushën fiskale, kur:

a) një institucion i administratës shtetërore, institucion i pavarur ose njësi e vetëqeverisjes vendore paraqet kërkesën për trajnimin e nëpunësve të tij; b) ka kapacitetet e duhura të lira dhe nuk pengon realizimin e përgjegjësive funksionale për kryerjen e trajnimeve të planifikuara për nëpunësit e administratës tatimore dhe doganore; c) për zhvillimin e trajnimit të tyre, nuk kërkohen shpenzime shtesë ose, kur këto shpenzime mbulohen nga fondet e buxhetit të shtetit; ç) rregullat e organizimit parashikohen në rregulloren.

Mënyra e pagesës për trajnerët e jashtëm përcaktohet në Vendimin NR. 602, Datë 14.9.2022 “Për krijimin, organizimin dhe funksionimin e Qendrës së Trajnimit të Administratës Tatimore dhe Doganore.”